62018TJ0585_INF
Unionin yleisen tuomioistuimen tuomio (neljäs jaosto) 10.2.2021 – Şanli vastaan neuvosto
(asia T-585/18)
Yhteinen ulko- ja turvallisuuspolitiikka – Tiettyihin henkilöihin ja yhteisöihin kohdistuvat rajoittavat toimenpiteet terrorismin torjumiseksi – Varojen jäädyttäminen – Luettelo henkilöistä, ryhmistä ja yhteisöistä, joiden varat ja taloudelliset resurssit jäädytetään – Kantajan nimen pysyttäminen luettelossa – Kumoamis- ja vahingonkorvauskanne – Muotovaatimusten noudattamatta jättäminen – Työjärjestyksen 76 artiklan d alakohta – Tutkimatta jättäminen
1.
Oikeudenkäyntimenettely – Kannekirjelmä – Muotovaatimukset – Oikeudenkäynnin kohteen yksilöinti – Kanteen kohteena olevan toimen tunnistaminen – Nimenomaisen yksilöinnin puuttuminen kannekirjelmästä – Tunnistaminen sen asiayhteyden perusteella – Tutkittavaksi ottaminen
(SEUT 263 artikla; neuvoston päätös (YUTP) 2018/1084; neuvoston asetus 2018/1071)
(ks. 28, 30, 31, 33 ja 36 kohta)
2.
Oikeudenkäyntimenettely – Kannekirjelmä – Muotovaatimukset – Oikeudenkäynnin kohteen yksilöinti – Yhteenveto kanneperusteista – Esittäminen abstraktisti – Neuvostolla tai unionin tuomioistuimilla ei ole velvollisuutta rekonstruoida kantajan kanneperusteita ja perusteluja – Tutkimatta jättäminen
(Unionin yleisen tuomioistuimen työjärjestyksen 76 artiklan d alakohta)
(ks. 38, 43 ja 44 kohta)
3.
Oikeudenkäyntimenettely – Kannekirjelmä – Muotovaatimukset – Oikeudenkäynnin kohteen yksilöinti – Vahingonkorvausvaatimus, joka esitetään ensimmäisen kerran kantajan vastauskirjelmässä – Tutkimatta jättäminen
(SEUT 268 ja SEUT 340 artikla; unionin yleisen tuomioistuimen työjärjestyksen 76 artiklan d ja e alakohta)
(ks. 48–51 kohta)
Aihe
Kanne, jossa vaaditaan yhtäältä SEUT 263 artiklan nojalla kumoamaan niitä henkilöitä, ryhmiä ja yhteisöjä koskevan luettelon ajantasaistamisesta, joihin sovelletaan erityistoimenpiteiden toteuttamisesta terrorismin torjumiseksi hyväksytyn yhteisen kannan 2001/931/YUTP 2, 3 ja 4 artiklaa, sekä päätöksen (YUTP) 2018/475 kumoamisesta 30.7.2018 annettu neuvoston päätös (YUTP) 2018/1084 (EUVL 2018, L 194, s. 144) ja tiettyihin henkilöihin ja yhteisöihin kohdistuvista erityisistä rajoittavista toimenpiteistä terrorismin torjumiseksi annetun asetuksen (EY) N:o 2580/2001 2 artiklan 3 kohdan täytäntöönpanosta sekä täytäntöönpanoasetuksen (EU) 2018/468 kumoamisesta 30.7.2018 annettu neuvoston täytäntöönpanoasetus (EU) 2018/1071 (EUVL 2018, L 194, s. 23) siltä osin kuin ne koskevat kantajaa, ja toisaalta SEUT 268 artiklan nojalla korvausta kantajalle näiden toimien lainvastaisuudesta aiheutuneeksi väitetystä vahingosta.
Ratkaisu
1)
Kanne jätetään tutkimatta.
2)
Dalokay Şanli velvoitetaan korvaamaan oikeudenkäyntikulut.